**Kalaallisut allattariarsorluni soraarummeernerit 2020**



IKIN juni 2020

Imarisaa

[**Siulequt** 3](#_Toc43456349)

[Nuna tamakkerlugu angusat 5](#_Toc43456350)

[**Karakterit** 5](#_Toc43456351)

[**Ukiut ingerlanerini angusat** 5](#_Toc43456352)

[**Allatat agguataarneri (%-nngorlugit)** 5](#_Toc43456353)

[Maluginiakkat 7](#_Toc43456354)

[**Naggasiut** 7](#_Toc43456355)

**Siulequt**

Ukioq manna Ilinniarnertuunngorniarfinni soraarummeernerit maajip 25-anni 26-annilu kalaallisut allattariarsorluni soraarummeernerit ingerlanneqarput. Matumani nalunaarusiami soraarummeernerni angusat saqqummiunneqalerput.

Censorinut qujavunga, kajumissuseqarlutik aalajaallutillu piumaffigineqarnerminnik naammassinninnerannut. Nuna tamakkerlugu ilitsoqqussaralugu kalaallisut oqaasillit 246-t allattariarsornermi soraarummeerput.

Eva Møller Thomassen

Kalaallisut atuartitsinermi siunnersorti

**Soraarummeerutit**

*Mappersakkami uani najoqqutat atorneqartut assigiinngitsuupput, soorlu inuiaat allat*

*orniginartinneqarput, ajattorneqarput, atorfissaqartinneqarput aarlerinartinneqarlutillu.*

*Ataatsimut qulequtsissagaanni qulequtarissagaluarpaat:* ***Avammut ammarneq.***

*Qulequttat ilaat ataaseq allaaserissavat*

**1. Qulequtaa: Ukioq 2020**

Takorluukkiat siumut isigisut ilaat isumalluarnermik ernumanermilluunniit imaqartarput.

Takorluukkiaq una 2000-mi saqqummerpoq.

Najoqqutap siumut isigisuunera qitiutillugu misissoqqissaaruk nalilerlugulu.

Nunarsuarmioqataaneq isumaliutersuutigiuk.

**2. Qulequtaa: Ussassaarut**

Kalaallit kulturitoqaannut tunngasunik isiginninneq nikeriarsimavoq, 2a-mi siuaasat

nukittoqqutitut taaneqarput 2b-milu ussassaarutitut atorneqarlutik.

Najoqqutat arlaat nammineq toqqakkat misissoqqissaaruk.

Najoqqutap aappaa misissoqqissaakkannut naleqqiuguk.

**3. Qulequtaa: Ataqqinninneq**

Peter Dalager Avannaamiumi aaqqissuisuuvoq Danmarkillu tiguagaareernerata

kingorna kunngip 70-iliinerani allaatigisaqarpoq.

Najoqqutaq misissoqqissaaruk, misissueqqissaarininni allattup oqaatsinik

atuinera isiginiassavat.

Oqaaseqatigiit uku uniffigikkit isummerfigalugillu:

”…Grønland issittoq inuilu nikagisat ornimmatigit.”

Arlai

*Mappersakkami uani najoqqutat atorneqartut ilaatigut toqqaasarnermut, pilliuteqarnermut,*

*imminut qiviarsinnaanermut, aalajangersinnaanermut, uteriissusermut assigisaanullu*

*tunngasunik imaqarput, ataatsimullu qulequtsissagaanni qulequtarissagaluarpaat:*

***Toqqaasariaqartarneq.***

*Qulequttat ilaat ataaseq allaaserissavat*

**1. Qulequtaa: Toqqaasarneq**

Oqaluttuat atuartussanik tiguaaniartarput oqaatsinik atuinermikkut,

ilaatigullu paasissutissanik ingerlaannaq tunniussinnginnermikkut.

Inuunitsinni toqqaasariaqalerfitsinni pilliuteqartariaqartarpugut.

Najoqqutaq misissoqqissaaruk, misissueqqissaarininni oqaluttuartup

oqaluttuariaasia isiginiassavat.

Oqaaseqatigiit uku uniffigikkit isumaliutigalugillu: ”…nammineq inuunera

toqqagassarpassuit akornanni toqqaasarnikkut ilusilersorpara?”

**2. Qulequtaa: Qullera**

Taallioriaatsit assigiinngitsuupput, taalliortut ilaasa oqaatiginiakkatik

toqqaannartumik oqaatigisarpaat allalli assiliannguinikkut oqaatiginiartarlugit.

Taallaq misissoqqissaaruk.

Oqaaseqatigiit uku uniffigikkit isumaliutigalugillu: ”Ullulli ilaanni takujumalerpara

qulliup iluani soqartoq ilua qanoq isikkoqartoq”.

**3. Qulequtaa: Inorroortitsineq**

Oqaluttuat ilaasa uumasut iliortuutillugit inuit pissusilersuutaannik takutitsiniartarput.

Najoqqutaq isumasioruk.

Oqaaseqatigiit uku uniffigikkit: ”Naamik illit ajornaqaatit upperumannginnermit,

isumaqarputit suut tamaasa sapernagit! Ilageriannguartigut, aqqutaani qasullutit ipiguit

illit nammineq pisuussuutigiumaarpat.” inuillu akornanni pissusilersuutigineqartartunut

naleqqiullugit.

# Nuna tamakkerlugu angusat

Nuna tamakkerlugu kalaallisut ilitsoqqussaralugu oqaasilinni 246-it allattariarsorlutik soraarummeerput. Ukioq manna angusaq agguaqatigiissillugu tassaavoq 4,6.

Ukiup siuliani angusaq 4,8-voq. Taamaalilluni ukioq manna angusat ataatsimut isigalugit appariaateqalaarsimapput.

**Karakterit**

Karakterit nuna tamakkerlugu imaapput:


|  |  |
| --- | --- |
| Karakteri | Amerlassusaat |
| 12 | 1 |
| 10 | 20 |
| 7 | 62 |
| 4 | 101 |
| 2 | 44 |
| 0 | 17 |
| -3 | 1 |

Karakteri annerpaaq 12, ilinniarnertuunngorniartunit 246-usunit ataasiinnarmit anguneqarpoq. Amerlanerpaappullu karakterimik 4-mik angusaqartut, tassa 101-it taama angusaqarmata. 18-it angusinngitsoorput!

**Ukiut ingerlanerini angusat**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| 5,0 | 5,8 | 4,7 | 5,2 | 5,7 | 5,2 | 5,1 | 5,2 | 4,8 | 4,6 |

**Allatat agguataarneri (%-nngorlugit)**

****

**1: Ukioq 2020** aqquaqatigiissillugu 4,3-mik karakterinnaffiuvoq

**2: Ussassaarut** aqquaqatigiissillugu 5,3-mik karakterinnaffiuvoq

**3: Ataqqinninneq** aqquaqatigiissillugu 4,5-mik karakterinnaffiuvoq.

Aappaani

**1: Toqqaasarneq** aqquaqatigiissillugu 4,8-mik karakterinnaffiuvoq

**2: Qullera** aqquaqatigiissillugu 4,5-mik karakterinnaffiuvoq

**3: Inorroortitsineq** aqquaqatigiissillugu 4,1-mik karakterinnaffiuvoq.

## Maluginiakkat

Misissueqqissaarutinut aalajangersimasunut malinneqqissaarlunilu allanneq takussaavallaaleraluttuinnartoq maluginiarnarpoq. Taamaaliornikkummi atuartut nammineersinnaassusaat aanngangajalluinnartutut ittarpoq. Kiisalu tamatigut suliakkiutit arlariissunik suliakkiutitaqartarmata tamaasa suliarineqartarnissaat eqqaasitsissutigerusunnarpoq. Allalluni aallartinnginnermi suliakkiutit paasilluaqqaarnissaat tamakkerlugillu suliarinissaat kaammaatuutigiuarneqaqqunarpoq. Assersuutigalugu suliakkiummi siullermi:

*“Najoqqutap siumut isigisuunera qitiutillugu misissoqqissaaruk nalilerlugulu.*

*Nunarsuarmioqataaneq isumaliutersuutigiuk.”*

Matumani allaaserinnittut ilaqarput pisariaqavinngitsumik inuttanik pissusersiuisunik, pissusersiukkatillu atassusernagit.

Maluginiakkattaaq ilagaat soraarummeertut amerlasuut studieprojektitut ilusilimmik allassimanerat. Erseqqissaatigiuarneqassaaq allattariarsorluni soraarummeerneq studieprojektilu assigiinngimmata. Amerlasuut qulequtaaralersuillutik, soorlu qulaani taaneqareersutit “Nykritikkimik misissueriaaseq” maleqqissaarlugu allaleraangamik ilaatigut imminut ataqatigiikkunnaartumik allattarput, soorlu ima:

**Inuttat**

Najoqqutami inuttaapput....

**Avatangiisit**

Oqaluttuaq nunatsinni pisuuvoq...

**Oqaatsit atorneqartut**

Ulluinnarsiutaapput....

Allattariarsorluni soraarummeerneq ataasiinnarmik qulequtaqartussaavoq, taannalu amerlanertigut aalajangeriigaasarpoq. Ass. **Toqqaasarneq**

Allaaserinninnermi kissaatiginarportaaq allaaserinneriaaseq aallaqqaasiuteqarluni, qeqqaqarlunilu naggasiuteqartarnissaa. Maluginiarnarportaaq amerlasuut naggasiumminni imminnut nalilertartut: “~~Isumaqarpunga suliassaq pitsaasumik akillugu~~”. Imminut nalilersorneq ilaassanngilaq.

Suli erseqqippoq soraarummeertut ilaanni kukkuneqangaatsiartumik allattarneq. “Kukkuniiaat”-ip atornissaa kaammattuutigeqqikkusunnarpoq.

**Naggasiut**

Ukioq manna kalaallisut ilitsoqqussaralugu allattariarsorluni soraarummeernermi agguaqatigiissillugu angusaq tassaavoq 4,6 siornamut 4,8-usumut naleqqiullugu appariaateqatsiarsimalluni.

Soraarummeertunit 246-usunit 18-it angusinngitsoorput. Ataasituaannaq karakterimik annerpaamik A-mik karaktereqarpoq.